Mandag aften den 15. marts skete noget af det, som langt de fleste virksomheder frygter. Det nordjyske firma Mogens Daarbak A/S, der til dagligt sælger blandt andet kontormøbler, emballage og kontorartikler, blev udsat for et hackerangreb, der satte alle IT-systemer, lager og elektronisk kommunikation ud af drift. Hackerne krævede et millionbeløb for at give virksomheden adgangen til deres systemer tilbage, men det ønskede Mogens Daarbak A/S ikke at betale. Gennem hele forløbet var IT-afdelingen i kontakt med et sikkerhedsfirma med speciale i denne type sager. Og efter en uge lykkedes det at få driften over virksomheden, der er arbejdsplads for 160 personer, tilbage. -	En ubeskrivelig følelse af glæde, lettelse og stolthed gennemstrømmer vist os alle, siger René Daarbak, der er adm. direktør i Mogens Daarbak A/S.

Opsummering:
Virksomheden Mogens Daarbak, der har hovedsæde i Aalborg, blev den 15. marts udsat for et hackerangreb, der satte alle IT-systemer ud af drift.